《入宣威关》
明代·黄衷

猿声犹是贵山闻，约略莺花管割分。旧垒已荒馀细柳，微𩁺晴后尚流云。

扬旌稍领蛮夷长，学道真惭父母君。谩儗当时康济事，一篇初就省方文。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。